Diari Oficial de la Generalitat Valenciana


Sumari del DOGV 6345, del 01-09-2010 (2010/9493)

ACORD de 27 d'agost de 2010, del Consell, pel qual es declara d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, la sol·licitud de Martínez y Cantó, SL, d'una actuació integral consistent en l'ampliació d'una nau destinada a indústria de manipulació i envasament d'espècies i condiments, al paratge Cucuc 22, polígon 48, parcel·la 41, del terme municipal de Novelda.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6345

Data del DOGV
:   01-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9493


Data del document
:   27-08-2010

Organisme emissor
:   Conselleria d'Indústria, Comerç i Innovació

Tipus de document
:   Acord

Correcció d'errades

 Descriptors 

:   * Novelda
    * pla d'urbanisme

ACORD de 27 d'agost de 2010, del Consell, pel qual es declara d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, la sol·licitud de Martínez y Cantó, SL, d'una actuació integral consistent en l'ampliació d'una nau destinada a indústria de manipulació i envasament d'espècies i condiments, al paratge Cucuc 22, polígon 48, parcel·la 41, del terme municipal de Novelda. [2010/9493]  
El Consell, en la reunió del dia 27 d'agost de 2010, va adoptar l'acord següent:  
Vist l'expedient promogut per José Cantó Carbonell en representació de la mercantil Martínez y Cantó, SL, referit a la sol·licitud de declaració d'interés comunitari pel procediment extraordinari de l'article 20 de la Llei 4/1992, sobre sòl no urbanitzable (LSNU) per a l'ampliació d'una nau destinada a indústria de manipulació i envasament d'espècies i condiments, al paratge Cucuc 22, polígon 48, parcel·la 41, del terme municipal de Novelda, i de conformitat amb els següents  
Antecedents de fet  
Primer. En data 16 de febrer de 2001, es va presentar en el Registre d'Entrada del Servei Territorial d'Urbanisme i Ordenació Territorial d'Alacant, documentació relativa a la declaració d'interés comunitari pel procediment extraordinari de l'article 20 de la Llei 4/1992, referida a l'ampliació d'una nau destinada a indústria per a manipulació i envasament d'espècies i condiments, a la parcel·la 41 del polígon 48, paratge Cucuc, del municipi de Novelda.  
Segon. La sol·licitud va ser admesa a tràmit per Resolució de data 30 de gener de 2008, després del requeriment previ de l'emissió d'informe municipal d'acord amb l'article 16 de la Llei 4/1992, sobre sòl no urbanitzable. L'expedient ha sigut objecte de tràmit d'informació pública i simultània convocatòria per a la presentació d'iniciatives alternatives a la desencadenant del procediment mitjançant un anunci publicat en el Diari Oficial de la Comunitat Valenciana de data 27 de març de 2008, en el periòdic Información de data 29 d'octubre de 2008, i en el tauler d'edictes de l'Ajuntament de Novelda des del 12 de febrer fins al 25 de març de 2008, i no s'hi ha presentat cap al·legació, segons certificat que s'incorpora a l'expedient. Tampoc s'han presentat altres alternatives en competència a la desencadenant del procediment.  
Tercer. Segons les dades que consten en el projecte tècnic, la superfície edificada existent autoritzada en l'última llicència municipal concedida consisteix en tres naus amb un total de 6.286 m² (5.210+888+188) de superfície construïda en planta baixa i 958 m² de superfície útil en entresolat.  
La superfície edificada que s'amplia consisteix a prolongar la nau principal existent en planta baixa (5.210 m²), demolint part de la superfície construïda ja existent (naus auxiliars 1 i 2, i part de la nau principal), fins a arribar a un total de 10.196 m² de superfície construïda en planta baixa, i mantenir els 958 m² de superfície útil en entresolat. Així, la superfície construïda neta que s'amplia respecte de l'existent resulta ser, segons s'observa en els plànols, de 3.910 m². L'altura màxima de l'ampliació és inferior a 10 m, en una sola planta.  
L'activitat que s'hi ha de desenvolupar, una vegada executada l'ampliació que es projecta, no experimentarà cap variació substancial respecte a la que va ser objecte del projecte inicial d'obertura. Així, la indústria continuarà tenint com a finalitat la manipulació i l'envasament d'espècies i condiments. Els productes que s'envasen consisteixen majoritàriament en infusions com camamilla, te, poliol, menta, etc. Aquests productes es reben en la indústria ja mòlts en l'interior de sacs i són sotmesos a un procés d'esterilització després del qual s'introdueixen en tremuges que es troben damunt de les envasadores. Aquestes màquines s'encarreguen de forma automàtica de pesar el producte, introduir-lo en una bossa, segellar-lo, etiquetar-lo i posteriorment facturar-lo i enviar-lo.  
Quant a l'accés rodat a la parcel·la on s'emplaça l'activitat, es produeix des d'una via asfaltada que ix de les proximitats del polígon industrial Santa Fe de Novelda. No s'ha previst cap adequació de l'accés, tenint en compte que el trànsit que genera l'activitat com a mitjana és de 2-3 camions/dia, i que aquest s'ha mostrat adequat i suficient per al trànsit de vehicles en les degudes condicions de seguretat viària.  
Quant al subministrament d'energia elèctrica, prové d'una línia aèria de mitjana tensió, propietat d'Iberdrola, que discorre a escassa distància de la parcel·la i que subministra a un centre de transformació, propietat de l'empresa.  
Quant a l'abastiment d'aigua, es realitza mitjançant la xarxa municipal de distribució.  
Pel que fa a l'evacuació de les aigües residuals, es realitza mitjançant connexió a la xarxa de clavegueram municipal.  
Quant a la recollida de residus sòlids, es realitza mitjançant el servei municipal de l'Ajuntament de Novelda.  
Quart. S'aporta documentació acreditativa de la titularitat dels terrenys, com també els compromisos exigits per l'article 20.1.c de la Llei 4/1992, de 5 de juny, sobre sòl no urbanitzable en el qual s'assumeix l'aplicació a l'actuació del règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat.  
Propietat: Martínez y Cantó, SL.  
Referència cadastral: 509755809473443406ZT  
Superfície: 20.575 m².  
Cinqué. Durant la tramitació de l'expedient s'han sol·licitat informes sectorials als organismes següents, de conformitat amb l'article 20 de la Llei 4/1992:  
- Informe emés pel director general de Modernització d'Estructures Agràries amb data 26 d'octubre de 2001, del tenor literal següent:  
«Vistos els antecedents necessaris, d'acord amb el que estableix l'ordre esmentada del conseller d'Agricultura i Pesca, de 19 d'octubre de 1992, com també la Resolució, de 7 de març de 1996, del director general de Política d'Estructures, Regadius i Desenvolupament Rural, sobre delegació de firma en els directors territorials de la Conselleria d'Agricultura, Pesca i Alimentació, i havent comprovat que segons la documentació presentada, la situació de la parcel·la en què s'ubica la nau industrial, que es pretén ampliar té les referències cadastrals següents: polígon 48, parcel·la 41, terme municipal, Novelda, superfície 2,0575 ha.  
L'esmentada empresa sol·licitant es dedica a l'envasament d'espècies i condiments, i consta en el Registre d'Indústries Agràries de la Conselleria d'Agricultura, Pesca i Alimentació.  
Es tracta de l'ampliació d'una indústria agrària ja existent, per la qual cosa no es troba cap inconvenient a emetre informe favorable a aquesta declaració d'interés comunitari.»  
- Informe favorable emés amb data 12 de novembre de 2001, per la Divisió de Carreteres de la Direcció General d'Obres Públiques.  
- Declaració d'Impacte Ambiental emesa per la directora general de Gestió del Medi Natural amb data 14 de gener de 2009, del tenor següent:  
«Primer  
Estimar acceptable, només a l'efecte ambiental i sense perjudici de l'obtenció prèvia de les autoritzacions sectorials que siguen d'aplicació, el projecte de declaració d'interés comunitari per a l'ampliació de la indústria de manipulació i envasament d'espècies i condiments que s'ubica a Novelda (Alacant) promoguda per Martínez y Cantó, SL, sempre que s'efectue d'acord amb el que estableixen l'estudi d'impacte ambiental, el projecte tècnic, i la resta de documentació que constitueix l'expedient avaluat.  
Segon  
1. Cal disposar les adequades mesures d'aïllament en els edificis on s'hagen de produir sorolls o vibracions a fi de no sobrepassar els límits exigits en la legislació vigent o altres límits exigits en altres permisos/autoritzacions.  
2. Tots els residus que s'hi generen han de ser emmagatzemats d'acord amb la seua naturalesa i perillositat. Cal disposar-hi d'una zona d'emmagatzemament per a residus perillosos. Aquesta ha d'estar pavimentada, coberta, ventilada i amb un sistema que permeta la recollida de possibles abocaments accidentals. S'ha de disposar de cubetes individualitzades i amb capacitat suficient per a cada tipus de residu. S'ha de gestionar mitjançant una empresa autoritzada.  
3. S'ha de desenvolupar el pla de vigilància ambiental per a garantir el compliment de les mesures protectores i correctores proposades.  
4. S'ha d'obtenir l'informe vinculant de conformitat del projecte amb la normativa de protecció del patrimoni cultural.   
En el cas que pel desenvolupament de les obres d'ampliació es descobrisquen jaciments arqueològics o paleontològics, ha d'informar-se'n la Conselleria de Cultura de manera immediata, i adoptar les mesures pertinents al respecte amb vista a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat, del patrimoni cultural valencià.  
5. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, s'ha de comunicar a l'òrgan ambiental competent, el qual establirà, si cal, l'aplicació de noves mesures correctores.»  
- Informe emés per l'Ajuntament de Novelda, aprovat per la Junta de Govern Local en sessió de 30 de desembre de 2005, del tenor literal següent:  
«Primer: Emetre informe favorable a la declaració d'interés comunitari presentada per la mercantil Martínez y Cantó, SL, per a l'ampliació d'una indústria de manipulació i envasament d'aliments, a la partida Cucuc, B-21, en els termes que resulten de l'informe emés per l'arquitecte municipal, del qual se n'ha de remetre una còpia, juntament amb la notificació d'aquest acord, a la Direcció Territorial d'Alacant, de la Conselleria de Territori i Habitatge.  
Segon: Quant al compliment dels deures, cessions i obligacions establits en l'article 20 c) de la Llei de la Generalitat 4/1992, de 5 de juny, sobre sòl no urbanitzable, proposar la cessió de terrenys, siga en l'àmbit de la mateixa actuació, siga en sòl alternatiu fora de l'actuació, de valor equivalent per la seua situació i grau d'urbanització; tot això en els termes establits en l'informe emés per l'arquitecte municipal.»  
- Amb data 30 d'abril de 2009, la Confederació Hidrogràfica del Xúquer n'emet informe favorable.  
Sisé. En data 26 de febrer de 2010, el Servei Territorial d'Urbanisme emet un informe favorable respecte d'aquesta declaració d'interés comunitari, que s'ha de tramitar segons el procediment previst en l'article 20 de la Llei 4/1992, de la Generalitat, sobre sòl no urbanitzable.  
Set. En data 14 de juliol de 2010, el Servei de Coordinació Territorial de la Direcció General d'Urbanisme, sobre la base de les dades aportades en l'informe remés pel Servei Territorial, emet un informe en relació amb les seues competències de supervisió i coordinació, per a la determinació dels criteris i les directrius de política urbanística i de sòl.  
Fonaments de dret  
Primer. Aquest expedient ha de resoldre's d'acord amb el que estableix l'article 8.2 i 20 de la Llei 4/1992, de 5 de juny, de la Generalitat, sobre sòl no urbanitzable, completat amb les normes subsidiàries de Novelda aprovades per la Comissió Territorial d'Urbanisme de data 16 d'octubre de 1992.   
De conformitat amb la disposició transitòria tercera, paràgraf segon, de la Llei 10/2004, de 9 de desembre, de la Generalitat, els procediments ja iniciats en l'organisme competent sobre autoritzacions prèvies o declaració d'interés comunitari en sòl no urbanitzable a l'entrada en vigor d'aquesta llei s'han de concloure d'acord amb el que disposa la legislació anterior, per la qual cosa en aquest cas és d'aplicació la normativa anteriorment esmentada.  
Segon. Els terrenys estan classificats com a sòl no urbanitzable rústic comú, i l'ús és compatible. L'actuació integral projectada, per les seues dimensions, constitueix un element influent en l'estructura territorial.  
Tercer. Respecte del procediment, s'han observat en aquest cas les prescripcions legals que exigeix la Llei valenciana sobre sòl no urbanitzable. Així mateix, la documentació de l'expedient està completa en   
\* \* \* \* \*  
  
els termes requerits per l'article 20, segon paràgraf, de la referida Llei 4/1992 i la legislació d'impacte ambiental.  
Quart. Es tracta d'una activitat que requereix declaració d'interés comunitari per ser activitats terciàries i industrials d'especial importància, per la qual cosa ha de tramitar-se de conformitat amb el que preceptua l'article 20 de la Llei 4/1992.  
La relació entre els paràmetres previstos en la normativa urbanística aplicable i els proposats en el projecte tècnic presentat, es reflecteixen en la taula següent:  
En relació amb el compliment dels paràmetres establits pel planejament urbanístic municipal, cal ssenyalar que l'article 50 de les normes urbanístiques, segons la redacció donada a aquest per la modificació puntual núm. 1 de les normes subsidiàries de Novelda, estableix que si la implantació dels usos complementaris i compatibles s'efectua sobre construccions i edificacions legalment autoritzades -o que daten amb anterioritat a l'entrada en vigor de la Llei del sòl de 1976 i no càpia l'adopció de mesures de reposició de la legalitat urbanística- la parcel·la mínima coincidirà amb la parcel·la on radique l'activitat existent i estarà eximida de complir el percentatge màxim d'ocupació de parcel·la establit en aquestes normes. En aquest cas, l'ampliació pretesa evidentment no és anterior a la Llei del sòl de 1976, però sí que ho és la construcció principal on està implantada la indústria, ja que segons l'informe remés per l'Ajuntament, la primera llicència concedida data de l'any 1968.  
D'altra banda, la necessitat d'emplaçar-la en sòl no urbanitzable i l'elecció de l'àmbit proposat enfront d'altres zones de sòl no urbanitzable es justifica per tractar-se d'una ampliació d'una indústria existent per a la qual es pretén la millora dels processos productius.  
Cinqué. Atés que durant la fase d'informació pública no es va presentar cap alternativa en competència a la desencadenant del procediment, escau aprovar-la i, per consegüent, que l'actuació integral que s'ha de desenvolupar a partir de l'aprovació d'aquesta declaració d'interés comunitari s'efectue d'acord amb la documentació tècnica i economicofinancera que la integra.  
Segons l'article 20.1 de la Llei 4/1992, de la Generalitat, de 5 de juny, sobre sòl no urbanitzable, aquestes actuacions estan exemptes de la limitació en el termini de vigència de l'atribució de l'ús i aprofitament, com també del pagament del cànon d'aprofitament urbanístic, però han d'assumir el règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat, que mai no poden ser inferiors a les legals pròpies del sòl urbanitzable programat. A la vista de l'informe municipal de 30 de novembre de 2005 i del complementari emés per la Junta de Govern de l'Ajuntament de Novelda amb data 23 de desembre de 2009, es proposa la monetarització del règim de cessions que siga aplicable, i s'estableix la substitució monetària d'aquestes per import de 292.643,61 euros + IVA, a fi de destinar-lo a infraestructures públiques que resulten d'interés municipal.  
D'altra banda, i de conformitat amb el que disposava l'article 20.1.c) de la Llei 4/1992, de 5 de juny, sobre sòl no urbanitzable, l'Ajuntament de Novelda ha de precisar la destinació de la seua transformació en metàl·lic per a la realització d'infraestructures públiques addicionals al municipi, i ha d'aportar davant de la Direcció General d'Urbanisme de la Conselleria de Medi Ambient, Aigua, Urbanisme i Habitatge la pertinent justificació.  
Sisé. Amb la finalitat de garantir el desenvolupament i l'execució de l'actuació urbanística continguda en aquest expedient, l'acord aprovatori ha d'exigir tant al promotor-adjudicatari com als que han exercit el dret a sol·licitar la derivació a favor seu, el compliment dels requisits següents:  
- Justificació de la solvència econòmica i financera, que ha d'acreditar-se per qualsevol dels mitjans establits en l'article 122.1 de la Llei 16/2005, de 30 de desembre, urbanística valenciana.  
- Justificació de la solvència tècnica i professional, que ha d'acreditar-se per qualsevol dels mitjans previstos en l'article 123.1 de la Llei 16/2005 esmentada, en relació amb l'activitat turística esportiva i terciària objecte de l'actuació.  
- A més, ha de garantir-se -mitjançant qualsevol de les formes admeses en la legislació aplicable- la monetarització de les cessions exigibles a càrrec de l'actuació i quantificades en l'anterior fonament jurídic. La garantia ha de presentar-se davant de l'Ajuntament de Novelda en el termini de 20 dies -aplicables també a la justificació de les diferents solvències- comptadors des de la notificació de l'acord aprovatori de l'actuació (amb independència de l'aval, per import del 7% del cost total dels serveis i obres d'urbanització previstos, que ha de formalitzar-se davant de l'Ajuntament amb caràcter previ a l'inici de les obres).  
L'execució de les actuacions integrals requereix, sempre amb caràcter previ a l'inici, la formalització a favor del municipi i, si és el cas, de l'administració de la Generalitat de les cessions de terrenys a què s'haja compromés el promotor i l'obtenció de la llicència o les llicències urbanístiques necessàries sobre la base dels corresponents projectes tècnics.  
Set. L'actuació ha de complir els condicionants impostos en els informes sectorials a què ens hem referit en l'antecedent de fet cinqué.  
Vuitè. El Consell és l'òrgan competent per a la resolució de l'expedient, amb la consegüent aprovació i definició del corresponent ús, per raó del que disposa l'article 20 de la Llei 4/1992, de 5 de juny, sobre sòl no urbanitzable, a proposta del conseller de Medi Ambient, Aigua, Urbanisme i Habitatge (article 6.b) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre, del Consell).  
Vistos els preceptes legals esmentats i la resta de general i pertinent aplicació, a proposta del conseller de Medi Ambient, Aigua, Urbanisme i Habitatge, el Consell   
ACORDA  
Primer  
L'aprovació definitiva de l'ordenació urbanística relativa a l'atribució d'ús i aprofitament sol·licitada per la mercantil Martínez y Cantó, SL, d'una actuació integral consistent en l'ampliació d'una nau industrial per a manipulació i envasament d'espècies i condiments a la parcel·la 41, polígon 48 del municipi de Novelda, que afecta una superfície de 20.575 m², com a declaració d'interés comunitari que s'ha de desenvolupar en els termes de l'article 20 de la Llei 4/1992, de 5 de juny, sobre sòl no urbanitzable.  
Segon  
Adjudicar aquesta actuació integral a favor de la mercantil Martínez y Cantó, SL., a la qual se li atorga la legitimació necessària, a l'efecte de l'article 20 de la Llei 4/1992, per a promoure l'establiment de la instal·lació referida.  
Tercer  
Condicionar i vincular aquesta adjudicació i legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació d'aquest procediment, els quals quedaran afectats -a favor de l'Ajuntament- per a sufragar actuacions urbanístiques públiques.   
Quart  
L'incompliment o la no-satisfacció d'aquestes obligacions determinarà la caducitat d'aquesta adjudicació i, si és el cas, de la mateixa declaració d'interés comunitari que té com a objecte.  
Cinqué  
L'adjudicatari ha d'executar l'actuació observant les condicions imposades en la declaració d'impacte ambiental emesa per la directora general de Gestió del Medi Natural amb data 14 de gener de 2009, que queden reproduïdes a continuació:   
1. S'ha de disposar de les adequades mesures d'aïllament en els edificis on s'hagen de produir sorolls o vibracions a fi de no sobrepassar els límits exigits en la legislació vigent o altres límits exigits en altres permisos o autoritzacions.  
2. Tots els residus que es generen han de ser emmagatzemats d'acord amb la seua naturalesa i perillositat. S'ha de disposar d'una zona d'emmagatzemament per a residus perillosos. Aquesta ha d'estar pavimentada, coberta, ventilada i amb un sistema que permeta la recollida de possibles abocaments accidentals. Cal disposar de cubetes individualitzades i amb capacitat suficient per a cada tipus de residu. S'ha de gestionar mitjançant una empresa autoritzada.  
3. S'ha de desenvolupar el pla de vigilància ambiental per a garantir el compliment de les mesures protectores i correctores proposades.  
4. S'ha d'obtenir l'informe vinculant de conformitat del projecte amb la normativa de protecció del patrimoni cultural. En el cas que pel desenvolupament de les obres d'ampliació es descobrisquen jaciments arqueològics o paleontològics, ha d'informar-se'n de la Conselleria de Cultura i Esport de manera immediata, i adoptar les mesures pertinents al respecte amb vista a la seua protecció i conservació, i de conformitat amb el que preveuen els articles 63 i 65 de la Llei 4/1998, d'11 de juny, de la Generalitat, del patrimoni cultural valencià.  
5. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, ha de ser comunicada a l'òrgan ambiental competent que ha d'establir, si escau, l'aplicació de noves mesures correctores.  
Sisé  
L'acord d'adjudicació caducarà si en el termini d'un any, comptador des de la notificació, la interessada no ha sol·licitat, en condicions d'obtenir-la, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller de Medi Ambient, Aigua, Urbanisme i Habitatge. L'eventual declaració de caducitat de l'adjudicació l'emetrà, arribat el cas, el conseller de Medi Ambient, Aigua, Urbanisme i Habitatge, a qui aquest acord confereix les facultats necessàries amb aquest fi, després de l'expedient previ instruït amb l'audiència de l'interessat i de l'Ajuntament de Novelda. Aquesta declaració, si es produeix, determinaria la suspensió temporal de la declaració d'interés comunitari d'aquesta actuació integral, fins que es resolga una nova adjudicació sobre aquesta o la suspensió definitiva.  
Set  
A més de l'esmentada llicència municipal d'obres, l'adjudicatari ha d'obtenir els permisos, llicències i autoritzacions que calguen per al lícit exercici de l'activitat.  
Contra aquest acord, que posa fi a la via administrativa, es pot interposar recurs potestatiu de reposició davant del Consell, en el termini d'un mes comptador des de l'endemà de la notificació o publicació d'aquest acord en el Diari Oficial de la Comunitat Valenciana, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació d'aquest acord en el Diari Oficial de la Comunitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que puga exercir-se qualsevol altre recurs que es crega oportú.  
València, 27 d'agost de 2010  
El vicepresident primer i secretari del Consell,  
VICENTE RAMBLA MOMPLET